kardosdrur/scandi-wiki huggingface dataset:
Frederik Julian Christian von Bertouch

Frederik Julian Christian von Bertouch (født 23. april 1764, død 9. september 1831) var en dansk godsejer og kammerherre, bror til Ernst Albrecht von Bertouch og far til Poul Godske Bertouch-Lehn og Ernst Rudolph Bertouch.

Virke 
Bertouch var søn af kammerherre og oberstløjtnant Carl Rudolph von Bertouch. Han var page ved hoffet, blev 1792 ritmester og eskadronchef ved Gardehusarregimentet og blev kammerherre. Sammen med sine brødre blev han 11. juni 1777 naturaliseret som dansk adelsmand. I sit første ægteskab 8. oktober 1791 ægtede han Margrete Lütken (28. oktober 1766 - 30. august 1794 i Møgeltønder), som tidligere havde været gift (28. juli 1785) med Bertouchs broder, kaptajn i Norske Livregiment Frederik Ferdinand von Bertouch (1749-1786). Hun var datter af kommandørkaptajn Christopher Lütken (1734-1783) og Charlotte Cathrine Weyse.

2. januar 1796 ægtede han Elisabeth Catharina baronesse Lehn (30. november 1772 - 27. oktober 1802)datter af lensbaron Poul Abraham Lehn. Hun havde arvet herregården Søholt efter Caspar Herman von Krogh. Casper H. von Krogs ældre broder havde været forlovet med Elisabeth Catharina baronesse Lehn og på sit dødsleje havde han testamenteret sin forlovede og godset Søholt til sin yngre broder. Dette ægteskab varede kun ti måneder, idet Casper Herman von Krogh døde og blev begravet den 20 august 1791. (kilde: Egense Kirkebog Enesteministerialbog 1772-1805 fol. 66). Mange skrifter udlægger denne hændelse anderledes uden at angive kilde!

Bertouch giftede sig efter Elisabeth Catharina Lehns død i 1803 med Louise Juliane von Wallmoden (15. juni 1775 - 5. september 1831), datter af gehejmeråd Christopher Georg von Wallmoden. På Søholt lod Bertouch i 1804 opføre en ny hovedbygning (senere atter ombygget). Om sommeren samlede parret mange af tidens store kunstnere på godset, bl.a. Thorvaldsen og Oehlenschläger, og der opstod en kunstnerisk og litterær kreds på herregården.

I Frederik Julian Christian von Bertouchs tid som ejer blev store dele af Søholts fæstegods solgt til selveje, og det var derfor et stærkt reduceret gods, som efter ægteparrets død blev solgt på auktion i 1831. Han ejede Fuglse Kirke, hvortil han i 1827 skænkede en messehagel. Han er begravet på samme kirkes kirkegård.

Kilder 
 Danmarks Adels Aarbog 1890.
 Søholt hos Dansk Center for Herregårdsforskning
 Frederik Julian Christian von Bertouch i Arkivet, Thorvaldsens Museum 
Egense Kirkebog Enesteministerialbog 1772-1805 https://www.sa.dk/ao-soegesider/da/billedviser?epid=17137459#179003,30360891

Frederik Julian Christian
Godsejere fra Danmark
Kammerherrer fra Danmark
Danskere i 1700-tallet
Danskere i 1800-tallet
Kavaleriofficerer fra Danmark
KEW Industri

KEW Industri eller K.E.W. Industri var dansk virksomhed, stiftet i 1971 af Knud Erik Westergaard. Virksomheden havde den målsætning at producere og sælge højtryksrensere worldwide. Virksomheden havde 1100 medarbejdere, der bestod af produktionsvirksomhed i Hadsund med 800 ansatte.
Firmaet startede med tre medarbejdere. KEW Industri blev i 1988 solgt til investeringsselskabet Incentive A/S i København. 1100 medarbejdere i K.E.W.-gruppen, der bestod af produktionsvirksomhed i Hadsund med 800 ansatte samt syv udenlandske salgsdatterselskaber.

Efter Incentive A/S konkurs i 2004 blev KEW Industri overtaget af Nilfisk-ALTO i Hadsund.

Kilder 

Etableret i 1971
Ophørt i 1988
Virksomheder i Hadsund
Haderup Omfartsvej

Haderup Omfartsvej er en omfartsvej vest om Haderup. Vejen er 7,5 km lang og hvor af 5,5 km er 2+1 sporet motortrafikvej og en del af primærrute 34.

Omfartsvejen starter i Herningvej syd for Haderup, den forsætter derefter tæt forbi Nordre Feldborg Plantage, og forsætter derefter vest om Haderup. Den passerer primærrute 16 (Viborgvej), der går imellem Viborg og Holstebro. Motortrafikvejen ender i Herningvej nord for Haderup.  

Vejdirektoratet blev i februar 2012 færdig med en forundersøgelse om en mulig opgradering af primærrute 34 mellem Herning og Skive til en motortrafikvej eller en tosporet landevej, i forundersøgelsen forslog Vejdirektoratet tre linjeføringer.

 Motortrafikvej (2 sporet) vest om Haderup.
 Landevej (2 sporet) vest om Haderup (mere bynær)     
 Landevej (2 sporet) trafikken føres stadig igennem Haderup, nord for byen kobles vejen direkte på Herningvej mod Skive. 

Den 24. juni 2014 blev regeringen og oppositionen enige om en grøn trafikaftale, i aftalen blev partierne enig om at afsætte ca. 250 millioner DKK til en omfartsvej ved Haderup. Når VVM-redegørelse er færdig senere i 2014, vil forligspartierne beslutte hvad for en linjeføring der skal vedtages.  

Den 26. august 2016 blev regeringen og oppositionen enige om en ny trafikaftale, i aftalen blev partierne enig om at tilfører ca. 41,5 millioner til de allerede eksisterende 245,5 millioner som der var afsat i trafikaftalen fra 2014, som skulle bruges til en ny omfartsvej ved Haderup. Vejen bliver en 2+1 sporet motortrafikvej med en tilladt hastighed på 100 km/t, og forvendes færdig i efteråret 2020.   

Vejen åbnede for trafik den 2. oktober 2020.

Kilder 

Motortrafikveje i Danmark
Bygninger, konstruktioner og anlæg i Herning Kommune
Omfartsvejen (Slagelse)

Omfartsvejen er en omfartsvej, der går vest om Slagelse. Vejen er en del af primærrute 22 og er ca. 9 km lang. 

Omfartsvejen starter ved Sdr.Ringgade / Slagelse Landevej og går i en bue vest om Slagelse. Vejen passerer først den gamle jernbane mellem Næstved og Slagelse, som nu er en cyklesti kaldet (Fodsporet) og dernæst Skælskør Landevej samt Vestmotorvejen, hvor der etableret et tilslutningsanlæg (40A) Slagelse V. Derfra føres vejen videre, og forsætter til Korsørvej samt over jernbanen mellem København og Odense. Omfartsvejen forsætter videre og passerer Valbygårdsvej i et tilslutningsanlæg. Fra Valbygårdsvej føres vejen mod nord, hvor den lidt efter passerer endnu en jernbane mellem Slagelse og Tølløse. Omfartsvejen ender i Kalundborgvej nord for Slagelse.

Omfartsvejen åbnede den 28 september 2013.

Kilder 

Omfartsveje i Danmark
Bygninger, konstruktioner og anlæg i Slagelse
Transport i Slagelse
Magnetic ink character recognition

Magnetic ink character recognition (MICR) er en teknik til maskinel aflæsning af tegn på et dokument, typisk bruges teknikken på en check. Typisk indeholder skriften banknummer, kontonummer og et checkløbenummer. Modsat stregkoder, der også let kan aflæses maskinelt, så kan MICR let læses også af mennesker.

De data, der skal kunne aflæses i bankernes datacentre, trykkes med magnetiserbar trykfarve, dvs. en trykfarve med et indhold af jernoxyd eller lignede. Det er ikke selve tegnenes ydre form, der aflæses, men f.eks. det mønster af streger og mellemrum, der udgør tegnene. En hyppigt anvendt skrift til dette formål i Europa er skriften CMC-7, men andre alfabeter findes. Når et dokument skal aflæses maskinelt, magnetiseres trykfarven først. Derefter passerer dokumentet forbi et læsehoved svarende til dem, der anvendes i f.eks. harddiske og båndoptagere. De magnetiserede striber i tegnene inducerer en strøm i læsehovedet. Denne strøms pulsmønster fortolkes som tegn.

Teknikken forstyrres ikke, selv om der er skrevet eller stemplet oven på koden. 

CMC-7 skriften blev udviklet i Frankrig i 1957 af Groupe Bull.

Kilder og henvisninger

Kodninger
Datalogi
Digitale lagringsmedier
Magnetiske enheder
Carboxylat

Et carboxylat er et salt eller en ester af en carboxylsyre.

Carboxylatsalte har den generelle formel M(RCOO)n, hvor M er et metal og n er 1,2,...; carboxylatestre har den generelle formel RCOOR'. R og R' er organisk grupper;  R'≠H.

En carboxylat-ion er den korresponderende base af en carboxylsyre, RCOO−. Det er en ion med en negativ ladning (en anion).

Organisk kemi
Poul Christian Bertouch-Lehn

Poul Christian baron de Bertouch-Lehn (24. oktober 1922 i Berlin – 2. oktober 2012 i Århus) var en dansk godsejer, kammerherre, hofjægermester og modstandsmand.

Han var søn af baron og diplomat Rudolph Bertouch-Lehn og blev født i Berlin, hvor hans far var udstationeret. P. de Bertouch-Lehn blev student fra Stenhus Kostskole 1942 og var under Besættelsen aktiv i modstandsbevægelsen.

Han blev uddannet inden for landbruget fra 1942 til 1947, men allerede i 1936 overtog han Lungholm og i 1957 Højbygård, som han i 1986 overdrog til sin søn og flyttede til først London og siden Paris og til sidst i livet til Århus, hvor han døde. Han var løjtnant af reserven ved Gardehusarregimentet fra 1954 og kom i 1969 som kompagnichef til Hjemmeværnet, hvilket han var til 1971 og modtog dernæst Hjemmeværnets Fortjensttegn.

P. de Bertouch-Lehn var bestyrelsesmedlem for Banken for Rødby og Omegn, fra 1974 til 1994 en af direktørerne i og formand for bestyrelsen i Det Classenske Fideicommis, medlem af bestyrelsen for Næsgaard Agerbrugsskole, samt af Den selvejende Fond Jagtejendommen i Trend Skov. Han var formand for Det Bertouch-Lehnske Fond fra 1965 til 1997 og for Det Bertouch'ske Familielegat fra 1969 til 2012. Han var ridder af Dannebrog og Dannebrogsmand.

Han er begravet på Olstrup Kirkegård.

Kilder 
 "Poul Christian baron de Bertouch-Lehn", Politiken.dk, 6. oktober 2012.

Poul Christian
Lensbaroner fra Danmark
Godsejere fra Danmark
Kavaleriofficerer fra Danmark
Officerer i Hjemmeværnet
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog (afdøde)
Personer fra Berlin
Modstandsfolk fra Danmark
Personer fra Lolland
Ernst Rudolph Bertouch

Ernst Rudolph baron (von) Bertouch (20. april 1808 – 8. juli 1869) var en dansk officer og diplomat, halvbror til Poul Godske Bertouch-Lehn.

Han var søn af Frederik Julian Christian von Bertouch og dennes tredje hustru, Louise Juliane von Wallmoden, og blev ritmester (siden sat à la suite), kammerherre, legationsråd, bl.a. fra 1863 i Paris, og var Ridder af Dannebrog. Han var desuden dekoreret med en lang række udenlandske ordener.

Han fik 23. januar 1839 kgl. bevilling til at føre titel af friherre for sig og efterkommere.

Han blev gift 17. november 1847 med Louise Henriette Gage (21. december 1809 - 19. juni 1880), datter af John Gage, Esq. (bror til Lord, Viscount Gage) og Mary Milbank

Kilder 
 Ferdinand von Krogh: "Bertouch", Dansk Adelskalender, København 1878. Online-udgave 

Ernst Rudolph
Baroner fra Danmark
Kammerherrer fra Danmark
Kavaleriofficerer fra Danmark
Diplomater fra Danmark
Danskere i 1800-tallet
Riddere af Dannebrog
Jørgen Christopher von Klenow

Jørgen Christopher von Klenow (Kleinau) (død 27. januar 1723 i Kastellet i København) var en dansk-norsk officer.

Han var af en gammel meklenborgsk adelsslægt, søn af hertugelig güstrowsk overførster Heinrich von Klenow og Sophie Clara von der Osten. Han kom meget ung til Danmark og blev ansat ved Prins Frederiks (fra 1699 Prins Christians) Regiment, hvor han steg til sekondløjtnant 1691, kaptajn 1692, major 1702 og oberstløjtnant 1706. 1709 blev han vicekommandant i Citadellet Frederikshavn, i hvilken stilling to år efter pesten gav ham nok at varetage. 1712 fik han obersts karakter, og 1714 blev han sendt til Norge som kommandant på Akershus. Her optrådte han, da Carl XII fra 21. marts til 28. april 1716 indesluttede fæstningen, med så megen omsigt og energi, at de svenske måtte drage bort med uforrettet sag. 1719 kom Klenow som kommandant tilbage til Citadellet og døde her 27. januar 1723.

Han var gift med Eleonore Magdalene von Wittorp af en brunsvigsk adelsslægt.

Kilder 

 
 Personalhistorisk Tidsskrift, 2. række, IV. 

Danskere i 1600-tallet
Danskere i 1700-tallet
Nordmænd i 1700-tallet
Personer i Den Store Nordiske Krig fra Danmark-Norge
Officerer fra Danmark-Norge
Janusz Kupcewicz

Janusz Bogdan Kupcewicz (født 9. december 1955 i Gdańsk i Polen, død den 4. juli 2022) var en polsk fodboldspiller (forsvarer).

Kupcewicz spillede gennem sin 15 år lange karriere i hjemlandet hos Arka Gdynia, Lech Poznań og Lechia Gdańsk, ligesom han havde kortvarige udlandsophold i både Frankrig, Grækenland og Tyrkiet. Med Lech Poznan var han i 1983 med til at vinde det polske mesterskab.

Kupcewicz opnåede desuden 20 kampe for det polske landshold, hvori han scorede fem mål. Han var med i landets trup til både VM i 1978 i Argentina og VM i 1982 i Spanien. Ved den sidstnævnte turnering vandt polakkerne bronze, med Kupcewicz blandt målscorerne i bronzekampen mod Frankrig.

Referencer 

Fodboldspillere fra Polen
Fodboldspillere fra Arka Gdynia
Fodboldspillere fra Lech Poznań
Fodboldspillere fra AS Saint-Étienne
Fodboldspillere fra Lechia Gdańsk
Fodboldtrænere fra Polen
Personer fra Gdansk
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Mirosław Justek

Mirosław Justek (23. september 1948 - 24. januar 1998) var en polsk fodboldspiller (forsvarer) fra Słupsk.

Justek spillede primært i hjemlandet hos Pogoń Szczecin og Lech Poznań. I slutningen af hans karriere begik han sig i belgisk fodbold, hos Antwerpen, Charleroi og Libramont. Han opnåede desuden tre kampe for det polske landshold. Han var med i landets trup til VM i 1978 i Argentina, men kom dog ikke på banen i turneringen, hvor polakkerne blev slået ud efter det andet gruppespil.

Referencer 

Fodboldspillere fra Polen
Deltagere ved verdensmesterskabet i fodbold 1978
Fodboldspillere fra Pogoń Szczecin
Fodboldspillere fra Lech Poznań
Fodboldspillere fra Royal Antwerp FC
Fodboldspillere fra Royal Charleroi
Roman Wójcicki

Roman Mirosław Wójcicki (født 8. januar 1958 i Nysa, Polen) er en tidligere polsk fodboldspiller (forsvarer).

Wójcicki spillede i en årrække i hjemlandet hos blandt andet Śląsk Wrocław og Widzew Łódź. I slutningen af sin karriere var han tilknyttet Hannover 96 og FC Homburg i Tyskland. Med Widzew var han med til at vinde det polske mesterskab i 1982.

Wójcicki spillede desuden 62 kampe og scorede to mål for det polske landshold. Han var med i landets trup til båd VM i 1978 i Argentina, VM i 1982 i Spanien og VM i 1986 i Mexico. Ved 1982-slutrunden vandt polakkerne bronze.

Referencer 

Fodboldspillere fra Polen
Fodboldspillere fra Sląsk Wrocław
Fodboldspillere fra Widzew Łódź
Fodboldspillere fra Hannover 96
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Józef Młynarczyk

Józef Młynarczyk (født 20. september 1953 i Nowa Sól, Polen) er en tidligere polsk fodboldspiller (målmand).

Młynarczyks karriere strakte sig fra 1971 til 1989, og blev startet i hjemlandet hos blandt andet Odra Opole og Widzew Łódź, hvor det hos sidstnævnte blev til to polske mesterskaber. Efter en enkelt sæson hos franske SC Bastia sluttede han karrieren af i Portugal hos FC Porto. Hos Porto var han med til at vinde to portugisiske mesterskaber, og var desuden en del af holdet der vandt Mesterholdenes Europa Cup i 1987. Her spillede han hele kampen i finalesejren over Bayern München.

Młynarczyk spillede desuden 42 kampe for det polske landshold. Han var med til at vinde bronze ved VM i 1982 i Spanien. Her spillede han samtlige holdets syv kampe i turneringen, inklusive bronzekampen mod Frankrig. Han deltog også ved VM i 1986 i Mexico. Også her spillede han alle landets kampe i turneringen, hvor polakkerne blev slået ud i 1/8-finalen.

Referencer 

Fodboldspillere fra Polen
Fodboldspillere fra Widzew Łódź
Fodboldspillere fra SC Bastia
Fodboldspillere fra FC Porto
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Marek Dziuba

Marek Dziuba (født 19. december 1955 i Łódź, Polen) er en tidligere polsk fodboldspiller (forsvarer).

Dziuba spillede størstedelen af sin karriere i sin hjemby hos henholdsvis ŁKS Łódź og Widzew Łódź. I 1987 rejste han til Belgien, hvor han tilbragte sine sidste fem år som spiller hos Sint-Truiden.

Dziuba spillede desuden 53 kampe og scorede ét mål for det polske landshold. Han var med til at vinde bronze ved VM i 1982 i Spanien. Her spillede han fem af polakkernes syv kampe i turneringen, inklusive bronzekampen mod Frankrig.

Referencer 

Fodboldspillere fra Polen
Fodboldspillere fra LKS Łódź
Fodboldspillere fra Widzew Łódź
Deltagere ved verdensmesterskabet i fodbold 1982
Shanghai Tower

Shanghai Tower er en skyskraber i Shanghai, Kina. Siden 3. august 2013 har den været højeste bygning i Kina og den tredje største i verden kun overgået af Burj Khalifa i Dubai og Merdeka 118 i Kuala Lumpur.

Bygningen er 632 meter høj med øverste etage i 561 meters højde.

Ligesom det er tilfældet med Turning Torso i Malmø er etagerne i Shanghai Tower roteret i forhold til hinanden, hvilket giver bygningen dens særlige udseende.

Historie 
Byggeriet af tårnet begyndte i november 2008 og toppede 3. august 2013. Det ydre stod færdigt i sommeren 2015, og arbejdet blev betragtet som afsluttet i september 2014. Selvom bygningen oprindeligt var planlagt til at åbne for offentligheden i november 2014, blev den faktiske offentlige ibrugtagningsdato flyttet til februar 2015. Observationsdækket blev åbnet for besøgende i juli 2016; perioden fra juli til september 2018 blev betegnet som en "testkørsel" eller "idriftsættelsesperiode". Siden 26. april 2017 har sightseeingdækket på 118. etage været åbent for offentligheden.

Referencer 

Tower
Skyskrabere i Kina
Täby (flertydig)

Täby har flere betydninger:
 Täby − et byområde i Stockholms län, Sverige
 Täby Sogn (Täby kommun)
 Täby kyrka (Täby kommun)
 Täby kommun − en kommune i landskabet Uppland
 Täby köping − et tidligere köping
 Täby forsamling − en forsamling i Stockholms Stift i Täby kommun
 Det tidligere Täby municipalsamhälle i den nordlige del af Täby kommun
 Täby kyrkby − en del af byområdet Vallentuna
 Täby postort − et poststed omfattende Täby kommun
 Et kortnavn for Täby Galopp
 Anstalten Täby
 Täby (Örebro kommun) − en bebyggelse i Närke, Örebro län
 Täby Sogn (Örebro kommun)
 Täby kyrka (Örebro kommun)
Mahalia Jackson

Mahalia Jackson (født 26. oktober 1911, død 27. januar 1972) var en amerikansk gospelsanger. var ikke i familie med Michael.

Eksterne henvisninger 

 

Personer fra Chicago
Sangere fra USA
Just Høg

Just Høg er navnet på flere personer:

 Just Høg (død 1557) – dansk adelsmand, til Vang og Lergrav (Just Jacobsen Høg)
 Just Høg (1578-1649) – dansk adelsmand og hofsinde, til Bjørnholm, Trudsholm og Krumstrup (Just Jacobsen Høg)
 Just Høg (rigskansler) (1584-1646) – dansk adelsmand, hofmester i Sorø og rigskansler (Just Styggesen Høg)
 Just Høg (vicestatholder) (1640-1694) – dansk adelsmand, vicestatholder i Norge og diplomat (Just Justesen Høg)
Laetitia Ramolino

Maria-Letizia "Laetitia" Ramolino (født 24. august 1750 i Ajaccio, død 2. februar 1836 i Rom), tilhørte den korsikanske adelslægt Ramolino . Hun var mor til Napoléon Bonaparte. Da han blev kejser, gav han hende titlen: Madame Mère (de sa Majesté l'empereur).

Familie 
Laetitia Ramolino var gift med Carlo Buonaparte (1746-1785). De fik 13 børn. De otte overlevede til voksenalderen. Det var: 
 Joseph Bonaparte (1768–1844) konge af Napoli 1806-1808, konge af Spanien 1808-1813. 
 Napoleon Bonaparte, (1769–1821), kejser af Frankrig 1804-1814 og 1815.
 Lucien Bonaparte (1775–1840) fransk politiker. 
 Élisa Bonaparte, (1777–1820), storhertuginde af Toscana 1809-1814. 
 Louis Bonaparte (1778–1846) konge af Holland 1806-1810.
 Pauline Bonaparte (1780–1825) kejserlig prinsesse i 1804, hertuginde i Guastalla ved Parma 1806-1815. 
 Caroline Bonaparte (1782–1839) dronning af Napoli 1808-1815. Hun var gift med Joachim Murat, 
 Jérôme Bonaparte (1784–1860) konge af Westfalen 1807-1813.

Adel fra Italien
Huset Bonaparte
Korsika
Personer fra Ajaccio
Gærdekartebolle

Gærdekartebolle (Dipsacus fullonum), også kaldet almindelig kartebolle, er en blomsterplante i kartebollefamilien. Den er vildtvoksende i dele af Europa, Asien og Afrika (Middelhavsområdet), men findes nu også i størstedelen af disse verdensdele, foruden i Nord- og Sydamerika, Australien og New Zealand som en indført art. I USA og Australien betragtes den som landskabsukrudt. Gærdekartebolle har en meget karakteristisk blomsterstand i form af et ægformet eller cylindrisk hoved med lilla blomster i ringe. Under hovedet findes kraftige udstående svøbblade, som bliver tilbage efter afblomstring. Blomsterne har udragende støtteblade, der er stive og stikkende. Gærdekartebolle er den vilde form af den tidligere dyrkede ægte kartebolle.

Beskrivelse 

Gærdekartebolle er toårige kraftige tidselagtige, stikkende urter, typisk 1-1,5 m høje. Der er modsatstillede, siddende lancetformede blade, som ved grunden er sammenvoksede og kan opsamle regnvand. Det latinske slægtsnavn, Dipsacus, som er afledt af et græsk ord for tørst, er en hentydning til dette. En undersøgelse fra 2011 viser en øget frøsætning, hvis man anbringer døde insekter i det opsamlede vand. Det antyder, at planten måske er kødædende, men der er behov for nærmere studier for at fastslå det med sikkerhed.

Blomsterne er oversædige. Kronen er let uregelmæssig med et langt rør og 4 flige. Der er 4 frie støvdragere og 1 frugtanlæg med 1 griffel. Blomstringen begynder i et bælte omkring midten af blomsterhovedet, og flytter sig så i 2 ringe gradvist mod top og bund. Frugten er en nød.

Dyrkning og brug 

Gærdekartebolle, og især også den forædlede form ægte kartebolle, var tidligere dyrket for at bruge de tørrede blomsterstande til kartning af uld men bruges ikke længere til kommerciel kartning. Den brugtes desuden til at opkradse uldent klæde, således at luven rejste sig. Kartebolle dyrkes også af og til som prydplante, og de tørrede hoveder bruges i blomsterdekorationer.

Gærdekartebolle har også i folkemedicinen været anvendt som lægeplante. Roden er bl.a. blevet brugt som et vanddrivende middel og mod lever- og mavelidelser.

Udbredelse i Danmark 

I Danmark er gærdekartebolle indført og forvildet fra tidligere dyrkning. Den findes hist og her på de danske øer, og sjældnere i Jylland, i haver, vejkanter og ruderater.

Referencer 

Toårige urter
Invasive arter
Lægeplanter
Planter i Danmark
Kartebolle
Jorge Valdivia

Jorge Luis Valdivia Toro (født 19. oktober 1983) er en chilensk fodboldspiller, der spiller for Palmeiras som offensiv midtbane. Han spiller også for Chiles fodboldlandshold.

Referencer 

Fodboldspillere fra Chile
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Rayo Vallecano
Fodboldspillere fra Servette FC
Fodboldspillere fra Palmeiras
Fodboldspillere fra Colo-Colo
Isocyanid

En isocyanid (også kaldet isonitril eller carbylamin) er en organisk forbindelse med den funktionelle gruppe -N≡C. Det er en isomer af cyanid (-C≡N), deraf præfikset iso. Det organiske del er forbindet til isocyanidgruppen via nitrogenatomet, og ikke via carbonatomet. Isocyanider bruges som byggesten i syntesen af andre forbindelser.

Referencer 

Organisk kemi
Funktionelle grupper
Óscar Duarte

Óscar Esaú Duarte Gaitán (født 3. juni 1989) er en fodboldspiller fra Costa Rica, der spiller som forsvarsspiller i den saudi arabiske klub Al-Wehda. Han har tidligere bl.a. spillet for RCD Espanyol i Spanien. Han har (pr. november 2022) spillet 71 kampe for Costa Ricas fodboldlandshold.

Duarte er født i Nicaragua.

Referencer

Eksterne henvisninger 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Club Brugge
Fodboldspillere fra RCD Espanyol